stanford-oval/wikipedia huggingface dataset:
Olof Lindbom
Ura > Maajoukkueura

| Mitalit> Maa:  Ruotsi.Miesten jääkiekko.Alle 18-v. MM-kilpailut  | Mitalit> Maa:  Ruotsi.Miesten jääkiekko.Alle 18-v. MM-kilpailut  | Mitalit> Maa:  Ruotsi.Miesten jääkiekko.Alle 18-v. MM-kilpailut  | Maa:  Ruotsi> Miesten jääkiekko. |
| --- | --- | --- | --- |
|  Pronssia | Venäjä 2018 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Bratislava 2017 | jääkiekko |  |
Lindbom pelasi alle 18-vuotiaiden MM-kilpailuissa vuonna 2018, jolloin hän voitti pronssia. Lindbom valittiin koko turnauksen parhaaksi maalivahdiksi ja tähdistökentälliseen. Valmentajat valitsivat hänet Ruotsin turnauksen yhdeksi kolmesta parhaasta pelaasta. Lindbom valittiin myös sekä Yhdysvaltoja vastaan pelatun alkulohkon ottelun että Tšekkiä vastaan pelatun pronssiottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2017, jolloin Lindbom voitti pronssia. Hän pelasi myös World U-17 Hockey Challengessa vuonna 2016, jolloin Lindbom voitti kultaa. Yhteensä hän on pelannut yhden nuorten ja 30 poikien maaottelua.
Lindbom valittiin myös Ruotsin A-maajoukkueen ensimmäiseen MM-leiriryhmään ennen ensimmäistäkään miesten peliä vain 17-vuotiaana huhtikuussa 2018, mutta hän joutui kuitenkin ennen ensimmäistäkään ottelua sivuun sairastumisen vuoksi.
Muuta

Lindbomin pikkuveli Carl pelaa maalivahtina NHL-seura Vegas Golden Knightsin organisaatiossa.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |  |
| --- | --- | --- | --- | --- | --- | --- | --- | --- | --- | --- |
| 2018 | U18 | 6 | 4 | 2 | 361 | 10 | 0 | 1.66 | 94,9 |  |
Paradox

Paradox voi tarkoittaa muun muassa seuraavia asioita:
paradoksi, ristiriitainen väite
katso myös luettelo paradokseista
Paradox, Saksalainen metalliyhtye
Paradox, Steppenwolf-yhtyeen albumi
Paradox, tietokantaohjelmisto
Paradox, piraattiryhmä
Paradox Interactive, ruotsalainen pelitalo
Paradox Development Studio, ruotsalainen pelitalo
Paradox, tietokantaohjelmisto, jonka kehitti Ansa Software ja osti Borland ja sittemmin Corel
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paradox”, voi hakea sivunnimihaulla, laajalla sivunnimihaulla tai tekstihaulla.
Oriol Romeu

Oriol Romeu
Oriol Romeu Vidal (s. 24. syyskuuta 1991 Ulldecona) on espanjalainen jalkapalloilija, pelipaikaltaan puolustava keskikenttäpelaaja. Hän on syyskuusta 2023 edustanut Espanjan La Ligassa pelaavaa Fc Barcelonaa Hänen aiempia seurojaan ovat Southampton, Girona, Chelsea, Valencia ja Stuttgart.
Romeu on kauden 2018–2019 loppuun mennessä pelannut Espanjan La Ligassa 14 ottelua, Saksan Bundesliigassa 27 ottelua ja Englannin Valioliigassa 151 ottelua. Valioliigassa hän on tehnyt neljä maalia.
Romeu on pelannut Espanjan eri nuorisomaajoukkueissa yhteensä noin 40 maaottelua. Hän pelasi alle 20-vuotiaiden MM-kilpailuissa 2009 ja 2011, alle 17-vuotiaiden EM-kilpailuissa 2008 sekä alle 19-vuotiaiden EM-kilpailuissa 2009 ja 2010.
Nashville

| Nashville |
| --- | --- |
 Ylävasemmalta: 2nd Avenue, Kirkland Hall Vanderbiltin yliopistolla, Parthenon, Nashvillen skyline, LP Field, Dolly Parton esiintymässä Grand Ole Opry -countrymusiikkiohjelmassa ja Ryman Auditorium.
 Nashville
 Koordinaatit: 36°10′00″N, 86°47′00″W 
Valtio:  Yhdysvallat
Osavaltio:  Tennessee
Piirikunta:  Davidson
Hallinto:  
 – Pormestari:  Freddie O'Connell
Väkiluku (2020)  (Nashville-Davidson Balance):  689 447
Aikavyöhyke:  UTC-6
 – Kesäaika:  UTC-5
Lempinimi::  Music City, Athens of the South
 
 www.nashville.gov 
Infobox OKVirheellinen NIMI-arvo: 
Nashville on kaupunki Yhdysvalloissa Tennesseen osavaltiossa, Cumberlandjoen varrella Tennesseen keski-pohjoisosassa. Se on osavaltion pääkaupunki ja asukasmäärältään suurin kaupunki.
Kaupunki perustettiin 24. joulukuuta 1779. Osavaltion pääkaupungin asema vakiintui pysyvästi 1843.
Väestö

Vuoden 2020 väestönlaskennassa Nashvillessa oli noin 689 400 asukasta. Vuoden 2010 väestönlaskennassa asukkaita oli noin 601 200. Asukkaista noin 27 prosenttia on afroamerikkalaisia, kun osuus Tennesseessä keskimäärin on noin 17 %.
Kulttuuri

Nashville tunnetaan countrymusiikin kotipaikkana. Kaupungissa toimii useita nimekkäitä levytysstudioita, ja erityisesti Music Row tunnetaan sen musiikkiteollisuuteen keskittyneenä alueena. Kaupungissa on myös Country Music Hall of Fame.
Nashville on myös yliopistokeskus ja sillä on laajaa taideaineiden opetusta.
Kaupungin nähtävyyksiin kuuluu täysimittainen kopio Parthenonin temppelistä Ateenassa. Se rakennettiin alun perin vuoden 1897 Tennesseen osavaltion satavuotisjuhlallisuuksiin. 1920-luvulla rakennelma valettiin uudelleen betonista.
Urheilu

Nashville Predators on kaupungin oma NHL-joukkue. Tennessee Titans on kaupungin NFL-joukkue.
Valokuvia

Nashville panoraamakuvassa
Parthenonin teräsbetoninen kopio Nashvillen Centennial Parkissa
Ryman Auditorium, countrymusiikin perinteinen esiintymisareena
Shelby Street Bridge
Kirjallisuutta

Nyman, Jake: Rocktieto. Osa 3 N–Z, s. 9.  (Soundi-kirja 16)  Pirkkala:  Fanzine Oy, 1982.  ISBN 951-99372-4-2.
Aiheesta muualla

Kuvia tai muita tiedostoja aiheesta Nashville Wikimedia Commonsissa
Matkaopas aiheesta Nashville Wikivoyagessa (englanniksi)
Nashvillen kaupungin verkkosivut
Palorypälehappo

| Palorypälehappo |
| --- | --- |

Tunnisteet
IUPAC-nimi:  2-Oksopropaanihappo
CAS-numero:  127-17-3
PubChem CID:  1060
Ominaisuudet
Molekyylikaava:  C3H4O3
Moolimassa:  88,06 g/mol
Sulamispiste:  12 °C
Kiehumispiste:  165 °C
Tiheys:  1,265 g/cm3
Liukoisuus veteen:  1 kg/l (25 °C)
Palorypälehappo on alfa-ketohappo, eli siinä on karbonyyliryhmä karboksyylihiilen viereisessä hiilessä. Sitä syntyy elimistön solujen sytosolissa, kun glukoosi hajoaa vaiheittain kahdeksi palorypälehapoksi glykolyysissä. Samalla vapautuu hieman energiaa ATP:n muodossa ja muodostuu pelkistyneitä NADH-molekyylejä, joiden kuljettamien elektronien avulla ATP:ta syntetisoidaan lisää aerobisissa olosuhteissa oksidatiivisessa fosforylaatiossa. Palorypälehapon suoloja, estereitä tai ionimuotoja nimitetään pyruvaateiksi. Elimistön pH:ssa (7,4) palorypälehappo esiintyy pyruvaattina, jonka karboksyyliryhmä on luovuttanut protonin.  Mitokondrioissa pyruvaatti prosessoidaan edelleen asetyylikoentsyymi-A:ksi, joka on tärkeä välituote solun energia-aineenvaihdunnassa. Hapen läsnä ollessa eli aerobisessa tilassa asetyylikoentsyymi-A hajotetaan edelleen mitokondriossa monimutkaisessa kemiallisessa prosessissa, sitruunahappokierrossa, jossa syntyy hiilidioksidia ja vettä sekä hapetus–pelkistyskoentsyymejä NADH:ta ja FADH2:ta. Jos happea ei ole riittävästi eli jos olosuhteet ovat anaerobiset, palorypälehappo voi hajota maitohapoksi. Näin tapahtuu myös muun muassa veren punasoluissa, joissa ei ole lainkaan mitokondrioita. Aerobisessa tilassa solut käyttävät muodostuneet elektroninkuljettajat NADH:n ja FADH2:n energian tuotannossaa oksidatiivisessa fosforylaatiossa.
Glukoosin hajotessa palorypälehapoksi Embden–Meyerhofin reittiä syntyy aluksi entsyymitoiminnan vaikutuksesta enolipalorypälehappoa, joka ketonoituu kyseessä olevaksi ketopalorypälehapoksi spontaanisti ilman entsyymivaikutusta.
Aiheesta muualla

Wikimedia Commonsissa on kuvia tai muita tiedostoja aiheesta .
PubChem: Pyruvic Acid (englanniksi)
DrugBank: Pyruvic acid (englanniksi)
Human Metabolome Database: Pyruvic acid (englanniksi)
KEGG: Pyruvic acid (englanniksi)
ChemBlink: Pyruvic acid (englanniksi)
Olympos

Olympos tai Olympus viittaa seuraaviin:
Olympos

Ólympos, Kreikan korkein vuori ja mytologiassa jumalten koti
Ólympos, vuori Attikassa Kreikassa
Ólympos, vuori Euboian saarella Kreikassa
Ólympos, vuori Lesboksen saarella Kreikassa
Ólympos, Kyproksen korkein vuori
Olympos, jokin noin 20 muusta vuoresta ympäri maapalloa
Ólympos, kylä ja entinen kunta Kárpathoksella Kreikassa
Ólympos, entinen kunta ja Elassónan kunnan kunnallisyksikkö Thessaliassa Kreikassa
Olympos, suomalainen tähtiyhdistys
Olympos, Dan Simmonsin romaani.
Olympos, Midnight Sun Gamesin postipeli
Olympus

Olympus Mons, sammunut tulivuori Mars-planeetalla
Olympus, japanilainen digitaalikameroita valmistava yritys
Olympus-tietoliikennesatelliitti, Euroopan avaruusjärjestön ensimmäinen suuri tietoliikennesatelliitti
HMS Olympus (S12), Britannian Kuninkaallisen laivaston sukellusvene
Olof Mellberg

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Erik Olof Mellberg
Syntymäaika: 3. syyskuuta 1977 (ikä 47)
Syntymäpaikka: Gullspång, Ruotsi
Pelipaikka: puolustaja
Seura
Seura:  IF Brommapojkarna
Tehtävä: Päävalmentaja
Junioriseurat
1994–1996:  Gullspång IF
Seurat
| Vuodet | Seura | O | (M) |
| 1996–1997 |  Degerfors IF | 47 | (0) |
| 1998 |  AIK | 17 | (0) |
| 1999–2001 |  Racing Santander | 98 | (0) |
| 2001–2008 |  Aston Villa | 232 | (7) |
| 2008–2009 |  Juventus | 27 | (2) |
| 2009–2012 |  Olympiakos | 71 | (7) |
| 2012–2013 |  Villarreal | 29 | (2) |
| 2013–2014 |  FC Kööpenhamina | 22 | (3) |
Maajoukkue
| 2000–2012 |  Ruotsi | 117 | (9) |
Valmennusura
2016–2017:  IF Brommapojkarna
2019:  Fremad Amager
2019–2020:  Helsingborgs IF
2023–:  IF Brommapojkarna
 Seurajoukkueuran tilastot kattavat vain kansalliset sarjat.
Olof Mellberg (s. 3. syyskuuta 1977 Gullspång, Ruotsi) on ruotsalainen jalkapallovalmentaja ja entinen puolustaja. Kaudella 2023 hän toimii IF Brommapojkarnan päävalmentajana.
Ura pelaajana

Mellberg edusti urallaan muun muassa Serie A:n FC Juventusta, Englannin Valioliigan Aston Villaa, Degerfors IF:ää ja AIK:ta, espanjalaista Racing Santanderia sekä kesäkuusta 2009 kreikkalaista Olympiakosta.
Mellberg pelasi Ruotsin maajoukkueessa 117 ottelua vuosina 2000–2012 ja teki niissä kahdeksan maalia. Hän on edustanut Ruotsia EM-kisoissa vuosina 2000 ja 2004 sekä MM-kisoissa vuosina 2002 ja 2006. Mellberg on toiminut myös Ruotsin kapteenina, mutta hän luopui tehtävästä vuoden 2006 MM-kisojen jälkeen.
Ura valmentajana

Pelaajauransa jälkeen Mellberg on toiminut valmentajana. Hän debytoi kaudella 2016 IF Brommapojkarnan päävalmentajana. Hän luotsasi joukkueen Ruotsin pohjoisen 1. divisioonan voittoon ja joukkue nousi kaudeksi 2017 Superettaniin. Kausi oli menestyksekäs ja Mellberg luotsasi joukkueen toiseen perättäiseen nousuun, tällä kertaa Allsvenskaniin. Hän jätti kuitenkin tehtävänsä menestyskauden jälkeen.
Syyskuussa 2019 Mellbergistä tuli Helsingborgin päävalmentaja 2,5-vuotisella sopimuksella. Helsingborgissa ei tullut samanlaista menestystä kuin Brommapojkarnassa, vaan kausi 2020 päättyi Allsvenskanissa sijalle 15 ja HIF putosi kauden päätteeksi Superettaniin. Kauden jälkeen Mellberg jätti tehtävänsä.
Kaudeksi 2023 Mellberg palasi Allsvenskaniin nousseen IF Brommapojkarnan päävalmentajaksi yhdessä Andreas Engelmarkin kanssa.
Meriitit > Pelaajana

Ruotsin mestaruus: 1998
Kreikan mestaruus: 2011, 2012
Kreikan cup: 2012
Guldbollen: 2003
Meriitit > Valmentajana

Superettan: 2017
Division 1 Norra: 2016
Outland

Outland voi tarkoittaa ainakin seuraavia:
Operaatio Outland (engl. Outland), vuonna 1981 ilmestynyt toimintaelokuva
Outland, videopeli vuodelta 2011
Ulkomaat (engl. Outland), osa Warcraft-pelien kuvitteellista maailmaa, Azerothia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Outland”, voi hakea sivunnimihaulla, laajalla sivunnimihaulla tai tekstihaulla.
Oma maa (elokuva)

| Oma maa |
| --- | --- |

Ohjaaja:  Markku Pölönen
Käsikirjoittaja:   Markku Pölönen  Antti Heikkinen  Paula Vesala (dramaturgi) 
Tuottaja:   Jukka Helle  Rimbo Salomaa  Markus Selin 
Säveltäjä:  Pessi Levanto
Kuvaaja:  Konsta Sohlberg
Leikkaaja:  Kimmo Taavila
Lavastaja:  Antti Nikkinen
Pääosat:   Oona Airola  Konsta Laakso  Antti Virmavirta  Marjaana Maijala  Hannu-Pekka Björkman  Marja Packalén 
Valmistustiedot
Valmistusmaa:  Suomi
Tuotantoyhtiö:  Solar Films
Levittäjä:  Nordisk Film
Ensi-ilta:   2018-10-2626. lokakuuta 2018  
Kesto:  108 minuuttia
Alkuperäiskieli:  suomi karjala
Katsojat:  201 925
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Oma maa on vuonna 2018 ensi-iltansa saanut suomalainen romanttinen draamaelokuva, jonka on ohjannut Markku Pölönen ja käsikirjoittanut Antti Heikkinen yhdessä Pölösen kanssa. Elokuvan pääosissa ovat Oona Airola ja Konsta Laakso. Sivurooleissa näyttelevät Antti Virmavirta, Marjaana Maijala, Hannu-Pekka Björkman ja Marja Packalén. Elokuva kuvaa toisen maailmansodan jälkeistä jälleenrakennuskautta, ja sen tapahtumat ulottuvat vuodesta 1945 olympiavuoteen 1952.
Oma maa sai ensi-iltansa 26. lokakuuta 2018. Se oli viikonvaihteen katsotuin elokuva Suomessa, sillä se keräsi ensimmäisenä viikonloppunaan 29 097 katsojaa, mikä oli ohjaaja Markku Pölösen elokuvien paras avaustulos koskaan. Oma maa oli vuonna 2018 toiseksi katsotuin kotimainen elokuva Suomessa yli 190 000 katsojalla. Elokuva keräsi lopulta elokuvateattereissa yli 200 000 katsojaa. Elokuva palkittiin kahdella Jussi-palkinnolla parhaasta naispääosasta (Airola) ja lavastussuunnittelusta. Markku Pölönen sai elokuvasta kolmannen Anjalankosken elokuvapalkintonsa.
Juoni

Varakkaan perheen tyttö Anni avioituu köyhän Veikon kanssa, joka on palannut jatkosodan rintamalta. Annin vanhemmat eivät hyväksy tyttärensä ratkaisua. Anni ja Veikko alkavat raivata uudistilaa Pohjois-Karjalan korpeen, jolloin Anni joutuu kohtaamaan taustaansa nähden täysin vastakkaisen elämänpiirin. Varakkaan maatalon alkoholisoitunut aikamiespoika Aatos sekoittaa Annin ja Veikon elämän juuri kun kaikki näyttää olevan kunnossa.
Näyttelijät

| 0 | 1 | 2 |
| --- | --- | --- |
|  Oona Airola  | … |  Anni   |
|  Konsta Laakso  | … |  Veikko   |
|  Helmi Linnosmaa  | … |  Hilkka   |
|  Antti Virmavirta  | … |  Kalevi   |
|  Marjaana Maijala  | … |  Ella   |
|  Hannu-Pekka Björkman  | … |  Kullervo   |
|  Arto Heikkilä  | … |  Vertti   |
|  Marja Packalén  | … |  opettajatar   |
|  Mika Nuojua  | … |  Aatos   |
|  Henri Tuominen  | … |  Putte   |
|  Sanna-Kaisa Palo  | … |  Akuliina   |
|  Olli Riipinen  | … |  Iivo   |
|  Elina Saarela  | … |  Juuli   |
|  Rosa Salomaa  | … |  Esteri   |
|  Tomi Salmela  | … |  kymppi   |
|  Antti Heikkinen  | … |  Rytky   |
|  Toni Riihiluoma  | … |  Immonen   |
|  Anna-Leena Sipilä  | … |  sairaanhoitaja   |
|  Hans Stigzelius  | … |  eläinlääkäri   |
|  Pyry Äikää  | … |  Aarne   |
Vastaanotto

| 0 | 1 | 2 |
| --- | --- | --- |
Apu Valtteri Mörttinen: 
Episodi Susanna Karhapää: 
Helsingin Sanomat Leena Virtanen: 
Ilta-Sanomat Tarmo Poussu: 
Me Naiset Martta Kaukonen: 
Åbo Underrättelser Krister Lindberg:
Aiheesta muualla

Oma maa Internet Movie Databasessa (englanniksi)
Paul Winter

| Paul Winter |
| --- | --- |

Henkilötiedot
Syntynyt: 31. elokuuta 1939 (ikä 85) Altoona, Pennsylvania, Yhdysvallat
Ammatti:  muusikko
Muusikko
Tyylilajit:  jazz, New Age
Soittimet:  saksofoni
Levy-yhtiöt:  Columbia Records
Aiheesta muualla
www.paulwinter.com
  [ Muokkaa Wikidatassa ] [ ohje ]  
Paul Winter (s. 31. elokuuta 1939 Altoona, Pennsylvania, Yhdysvallat) on yhdysvaltalainen saksofonisti (altto- ja sopraanosaksofoni) ja kuusinkertainen Grammy-palkittu.
Elämä

Winter valmistui Altoonan alueen lukiosta vuonna 1957. Vuonna 1961, kun Winter oli vielä yliopistossa, hänen yhtyeensä The Paul Winter Sextet voitti Intercollegiate Jazz-festivaalin ja solmi levytyssopimuksen Columbia Recordsin kanssa. Seuraavana vuonna yhtye kiersi Latinalaista Amerikkaa, soittaen 160 konserttia 23 maassa. The Paul Winter Sextet oli myös ensimmäinen Valkoisessa talossa esiintynyt jazz-yhtye.
Winter palasi Brasiliaan 1960-luvun puolivälissä ja hänen kiinnostuksensa brasilialaiseen musiikkiin johti vuonna 1965 julkaistuun albumiin Rio.
1960-luvun lopulla Winterin yhtye muutti nimensä Paul Winter Consortoksi ja vuonna 1972 yhtye julkaisi George Martinin tuottaman Icarus-nimisen albumin.
Tuotanto > Sooloura

Canyon Lullaby (1997)
Prayer for the Wild Things (1994) (Grammy-palkittu)
Solstice Live! (1993)
Earth: Voices of a Planet (1990)
Earthbeat (1987)
Winter Song (1986)
Canyon (1985)
Sun Singer (1983)
Missa Gaia/Earth Mass (1982)
Callings (1980)
Common Ground (1978)
Tuotanto > Yhteistuotannot

Paul Winter and Friends: Celtic Solstice (1999)
Oscar Castro-Neves: Brazilian Days (1998)
Paul Halley: Whales Alive (1987)
Luiz Bonfa, Roberto Menescal, Luíz Eça: Rio (1965)
Carlos Lyra: The Sound of Ipanema (1964)
Tuotanto > Paul Winter and the Earth Band

Journey with the Sun (2000)
Tuotanto > Paul Winter Consort

Crestone (2007) (Grammy-palkittu)
Silver Solstice (2005) (Grammy-palkittu)
Spanish Angel (1993) (Grammy-palkittu)
Turtle Island (1991) (yhdessä Gary Synderin kanssa)
The Man Who Planted Trees (1990)
Wolf Eyes (kokoelma) (1989)
Concert for the Earth (1985)
Common Ground (1978)
Icarus (1972, uudelleen julkaistu vuonna 1984)
Road (1970, uudelleen julkaistu  vuonna 1989)
Something in the Wind (1969)
The Winter Consort (1968)
Earthdance (1977)
Tuotanto > Paul Winter Sextet

Jazz Meets the Folk Song (1963)
New Jazz on Campus (1963)
Jazz Premiere: Washington (1963)
Jazz Meets the Bossa Nova (1962)
The Paul Winter Sextet (1961)
Aiheesta muualla

Kuvia tai muita tiedostoja aiheesta Paul Winter Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Outi Walli

Outi Walli (s. 1943) on sarjakuvien suomentaja. Hän on suomentanut enemmistön Asterix-sarjakuvista ja eräitä muita, pääosin ranskankielisiä sarjoja.
Walli on suomentanut 22 Asterix-albumia, alkaen vuonna 1969 julkaistusta albumista Asterix ja Kleopatra, joka oli ensimmäinen suomennettu Asterix-tarina. Lisäksi hän on suomentanut eräitä muita Asterix-kuvakirjoja, kuten Idefix-kirjat. Toinen aktiivinen Asterix-suomentaja oli Jorma Kapari, joka suomensi 13 albumia. 1980-luvun alkupuolelta saakka Walli oli pitkään Asterixin ainoa suomentaja murrealbumeita lukuun ottamatta. Asterixin ohella hän on suomentanut 1970-luvulta alkaen myös useita Alix- ja Ahmed Ahne -albumeja, Aku Ankka -kokoelmia sekä joitain muita sarjakuvia. Walli oli Aku Ankka -lehden toimitussihteeri vuosina 1968–1970.
Wallin isä oli kirjallisuudentutkija Aarre M. Peltonen. Aku Ankan päätoimittaja Alli Peltonen oli Wallin täti.
Os (Innlandetin lääni)

Os on kunta Innlandetin läänissä Norjassa. Osin kunta perustettiin vuonna 1926 erottamalla se Tolgan kunnasta. Tolga ja Os yhdistettiin yhdeksi kunnaksi (Tolga-Os) vuonna 1966, mutta kunnat erotettiin jälleen omikseen vuonna 1976. Vuoden 2024 alussa Osissa oli 1 891 asukasta.
Kuvia

Osin kirkko
Narbuvollin kirkko
Tunnettuja henkilöitä

Therese Johaug (s. 1988), maastohiihtäjä
Aiheesta muualla

Kuvia tai muita tiedostoja aiheesta Os Wikimedia Commonsissa
Innlandetin läänin kunnat
Alvdal
Dovre
Eidskog
Elverum
Engerdal
Etnedal
Folldal
Gausdal
Gjøvik
Gran
Grue
Hamar
Kongsvinger
Lesja
Lillehammer
Lom
Løten
Nord-Aurdal
Nord-Fron
Nord-Odal
Nordre Land
Os
Rendalen
Ringebu
Ringsaker
Sel
Skjåk
Stange
Stor-Elvdal
Søndre Land
Sør-Aurdal
Sør-Fron
Sør-Odal
Tolga
Trysil
Tynset
Vang
Vestre Slidre
Vestre Toten
Vågå
Våler
Østre Toten
Øyer
Øystre Slidre
Åmot
Åsnes
Norjan läänit | Norja
Olavi Kantele

Olavi Johannes Kantele (vuoteen 1935 Cantell, 1. toukokuuta 1920 Kaavi – 2012 ) oli suomalainen arkkitehti.
Kantele kirjoitti ylioppilaaksi Turun toisessa suomalaisessa lyseossa 1939 ja valmistui arkkitehdiksi Teknillisestä korkeakoulusta 1950. Lisäoppia ja vaikutteita hän hankki muun muassa tekemällä opintomatkan Kreikkaan 1952.
Työuransa hän aloitti toimistoarkkitehtina Arkkitehtitoimisto Aarne Ervin palveluksessa ja työskenteli siellä vuodet 1947–1960. Vuonna 1952 Kantele opetti sivutoimenaan Taideteollisessa oppilaitoksessa, Helsingin teknillisessä koulussa ja Helsingin teknillisessä oppilaitoksessa. Oman arkkitehtitoimiston hän perusti 1960 ja toimi siinä vuoteen 1971, jolloin siirtyi Rakennushallituksen palvelukseen. Rakennushallituksen yliarkkitehtina Kantele työskenteli vuodesta 1975 vuoteen 1985, jolloin jäi eläkkeelle.
Vapaa-ajallaan Kantele osallistui Espoon kirkkovaltuuston toimintaan 1970–1986 ja harrasti kieliä. Hän hallitsi suomen, ruotsin, saksan ja englannin lisäksi esperantoa. Hän oli myös kiinnostunut postimerkeistä, sukututkimuksesta ja valokuvauksesta.
Suunnittelutöitä

Munkkivuoren kirkko, Helsinki 1963
Pirttikosken yhteiskoulu, Rovaniemen maalaiskunta 1964
Halikon yhteiskoulu, 1965
Motelli Valtatie 1, Paimion Kovala 1965
Halikon kirkonkylän koulukompleksi, 1969
Julkaisut

Toimi brittiläisen Architectural Design -lehden kirjeenvaihtajana.
Cantell-suku.  (Sukukirja) Määritä julkaisija!
Suomen kristillisen esperantoliiton historia. Määritä julkaisija!
Olympos Mons

| Olympos Mons> Tiedot |
| --- | --- |
Toiminnassa:  2002–2010
Tyylilaji:  power metal
Kotipaikka:  Hanko
Laulukieli:  englanti
Jäsenet:  Ian Eric Highhill Jari Sundström Vili Ollila Krister Lundell Mikko Sepponen
Levy-yhtiö:  Limb Music Scarlet Records
Infobox OKNimi-testi OK: 
Olympos Mons oli suomalainen vuonna 2002 aloittanut power metal -yhtye. Sen perustivat kitaristi Jari Sundström ja laulaja Ian E. Highhill.
Yhtyeen ensimmäinen demo oli elokuussa 2002 ilmestynyt "Seven Seas". Yhtyettä täydentämään löydettiin pian rumpali Mikko Sepponen ja kosketinsoittaja Vili Ollila. Syksyllä 2004 julkaistiin debyyttialbumi Conquistador, levy-yhtiönä saksalainen LMP, joka sai kriitikoilta positiivisen vastaanoton. Olympos Monsin ensimmäinen keikka oli Tuska-festivaalien jatkoklubilla heinäkuussa 2005.
Joulukuussa 2005 yhtyeen kokoonpano täydentyi vielä basisti Krister Lundellilla. Heinäkuussa yhtye julkaisi toisen albuminsa Medievil. Musiikillisten eroavaisuuksien johdosta yhtye vaihtoi levy-yhtiön Scarlet Recordseille.
Diskografia

Conquistador (2004,  Limb Music)
Medievil (2007,  Scarlet Records)
Seven Seas (2002)
Aiheesta muualla

Yhtyeen viralliset sivut (Arkistoitu – Internet Archive)
Paraparaumu

| Paraparaumu |
| --- | --- |
 Paraparaumun lentoasema.
Valtio:  Uusi-Seelanti
Hallintoalue:  Taranaki
Piirikunta:  Kapitin rannikko
Väkiluku (2006):  25 263
Infobox OKVirheellinen NIMI-arvo: 
Paraparaumu on kaupunki Uudessa-Seelannissa. Se sijaitsee Kapitin rannikon alueella, Pohjoissaaren eteläosassa 50 kilometriä pohjoiseen Wellingtonista ja siellä on noin 25 000 asukasta. Paraparaumun nimi on muodostettu māorin kielellä kahdesta osasta: parapara tarkoittaa raaputtamista ja umu uunia. Kaupunki on Kapitin rannikon hallinnollinen ja taloudellinen keskus. Paikallinen nuoriso kutsuu paikkaa nimellä ”Pram”.
Aiheesta muualla

Kuvia tai muita tiedostoja aiheesta Paraparaumu Wikimedia Commonsissa
Paul Gonsalves

Paul Gonsalves (12. heinäkuuta 1920 Brockton, Massachusetts – 15. toukokuuta 1974 Lontoo, Englanti) oli yhdysvaltalainen jazzsaksofonisti.
Gonsalves soitti vuosina 1946–1949 Count Basien kanssa ja kuului vuosina 1949–1950 Dizzy Gillespien orkesteriin. Hän aloitti vuonna 1950 loppuelämänsä ajan jatkuneen yhteistyön Duke Ellingtonin kanssa. Vuonna 1953 Gonsalves työskenteli lyhyesti Tommy Dorseyn kanssa. Hän teki erityisen tunnetun esiintymisen Ellingtonin kanssa Newport Jazz Festivalilla vuonna 1956. Gonsalves teki runsaasti äänityksiä Ellingtonin kanssa ja myös omia levytyksiään eri levymerkeille.
Oriol Bohigas

Oriol Bohigas vuonna 2013.
Oriol Bohigas i Guardiola (20. joulukuuta 1925 Barcelona – 30. marraskuuta 2021 Barcelona)  oli katalonialainen arkkitehti. Hän toimi muun muassa Barcelonan arkkitehtuurikoulun (ETSAB) professorina.
Aiheesta muualla

Kuvia tai muita tiedostoja aiheesta Oriol Bohigas Wikimedia Commonsissa